CELEX: 62009FN0026
Language: hu
Date: 2009-03-27 00:00:00
Title: F-26/09. sz. ügy: 2009. március 27-én benyújtott kereset — B kontra Parlament

4.7.2009   
            
            
               HU
            
            
               Az Európai Unió Hivatalos Lapja
            
            
               C 153/51
            
         2009. március 27-én benyújtott kereset — B kontra Parlament
   (F-26/09. sz. ügy)
   2009/C 153/98
   Az eljárás nyelve: francia
   
      Felek
   
   
      Felperes: B (Brüsszel, Belgium) (képviselő: E. Boigelot ügyvéd)
   
      Alperes: Európai Parlament
   
      A jogvita tárgya és leírása
   
   A Parlament arra történő kötelezése, hogy fizessen meg a felperesnek 12 000 euró összeget azon károk megtérítése jogcímén, amelyek a felperest egyrészt a vele szemben alkalmazott lelki és szakmai zaklatás folytán, másrészt pedig a független szerv által lefolytatott belső adminisztratív vizsgálat hiánya következtében érték
   
      A felperes kereseti kérelmei
   
   
               —
            
            
               A Közszolgálati Törvényszék kötelezze a Parlamentet, hogy fizessen meg a felperesnek 12 000 euró összeget azon károk (nem vagyoni kár, a felperes politikai jóhírnevében és szakmai előmenetelében bekövetkezett sérelem, valamint a felperes emberi méltóságában és egészségében bekövetkezett sérelem) megtérítése jogcímén, amelyek a felperest egyrészt a Parlamentben teljesített szolgálati időszaka során vele szemben alkalmazott lelki és szakmai zaklatás folytán, másrészt pedig a független szerv által lefolytatott belső adminisztratív vizsgálat hiánya következtében érték;
            
         
               —
            
            
               a Közszolgálati Törvényszék az Európai Parlamentet kötelezze a költségek viselésére.